JohanHeinsen/ENO huggingface dataset:
Aarhuus Stifts-Tidende, 1844-07-08
Ved den lærde Skole i Randers vil blive ansat en Rector uagtet det endnu er Bestemmelsen med denne Skole, at den snarest muligt skal nedlægges, hvilket dog vel neppe vil skee inden næste Aar, da Gymnasierne, der skulle foranledige de lærde Skolers Nedlæggelse i Horsens, Randers, Wordingborg og maaskee Slagelse, vanskelig ville træde i Virksomhed (S. Bl.) forinden. J Anledning af Hs. Excell. Geheimeraad Ørsteds Afreise fra Kjøbenhavn til Viborg hedder det i Fædrelandet for i Torsdags: "Vi forudsige ikke Hs. Exc. noget behageligt Ophold under denne Stænderforsamling, især hvis han skulde drive sine forkeerte Anskuelser om Slesvig, – til Tak for hvilke Schleswigholsteinerne vilde opreise hans Billedstøtte, som en dansk Billedhugger dog havde Patriotisme, nok til at nægte at ville forfærdige i et saadant Øiemed – til den Yderlighed, at han skulde paastaae, at det danske Sprog og den danske Nationalitet ikke vedkommes det danske Folk og dets Repræsentanter."- Derimod hedder det i den Brig. Tidende i Anledning af Ørsteds Afreise: "Saa sandt vi have Tillid til Folkets Udvalgte, til deres Retsindighed og Aandsmodenhed, ere vi overbeviste om at Stænderne ville modtage den høist fortjente Fædrelandsven med uforandret Velvillie og Høiagtelse, og formindske Besværlighederne i hans Kald, ogsaa da, naar han efter Embedspligt har at forsvare et eller andet af Regjeringens Forslag, en eller anden af dens Foranstaltninger, imod modsatte Anskuelser. Vi føle os overbeviste om at Stænderne ville vide at bevare en værdig og besindig Holdning uden derfor at tilsidesætte deres Pligter imod Folket, og at de i Særdeleshed ville lade det være sig magtpaaliggende at vise, at Folkets sande Repræsentanter ikke have ladet sig enten mislede eller overliste af de ligesaa vedholdende som lave og uværdige Udfald imod en Mand, hvis hele Liv har været vort Fædrelands Vel helliget, og hvis ædle Personlighed ligesaavel som hans ualmindelige og omfattende Jndsigter maa sikkre ham enhver dansk Patriots Høiagtelse, Beundring og Kjærlighed. Og paa den anden Side haabe vi, at det vil lykkes Ørsted, under den samvittighedsfulde Udførelse af hans meere og meere vanskeliggjorte Kald, at mægle imellem Folkerepræsentationens og Regjeringens Anskuelser i den Konges Aand, hvis kjæreste Ønske og høieste Lykke er Folkets Vel og Tilfredshed."Med Folkebladet for idag følger den under 30te f. M. afgivne Betænkning af den Comitee, der af Trykkefrihedsselskabet har været nedsat for at overveie Pressens Vilkaar, og vil der i den Anledning blive afholdt en Generalforsamling af Selskabet den 12te dennes, for at bestemme angaaende en Petition til Stænderne om Lettelser i Trykkefrihedsbestemmelserne og i Cancelliets Magt over Pressen. En saadan Petition kan iaar vente at komme ret tilpas ved Siden af det nye Lovforslag om Trykkefriheden, som Regjeringen lader Stænderne forelægge. (Kbp.)
Aarhuus Stifts-Tidende, 1844-07-08
Blandt den Mængde bemærkninger som i denne Tid læses i vore Blade ang, den imod Udgiverne af de fleste Provindsaviser, ifølge Cancelliets Ordre, anlagte Action, hedder det i sidste Ro af den Frisindede: "Adskillige interessante Qvæstioner ville ved denne Leilighed komme paa Bane, flere Sættedommere, hvor Dommeren i Egenskab af Censor saa at sige maatte komme til at dømme i sin egen Sag, formeentlig blive beskikkede, og - Trykkefriheden rykke sit Endemaal et godt Hanefjed nærmere."
Aarhuus Stifts-Tidende, 1844-07-08
Ved den saakaldte Kongefugleskydning i Torsdags paa den kgl. Skydebane nedskjød Tobaksfabr. Augustinus Ringen til sig selv, og Hovedet til Conferentsr. Fog; venstre Vinge tilfaldt Lieutn. Carstensen, og høire Vinge Major Garbrecht, begge ved eget Skud. Halen og Kongepladen bleve nedskudte af Prof. Dr. med. Hofmedicus Dreier, der saaledes for iaar blev Selskabets Fuglekonge. (B. T.)– Ved Skolelærermødet i Roeskilde den 28de Juni blev vedtaget en Petition til Stænderne om at andrage Hs. M. Kongen om "at den første Bestemmelse i Udkastet til en Placat ang. Bestemmelser til at sikkre geistlige Embedsmænd for Tab ved Høitidsofferets ubillige Forringelse, maatte udkomme som Lov. (Khp.)
Aarhuus Stifts-Tidende, 1844-07-08
Foreningen for Sommerskuespillene skal af Jfr. Lucile Grahn, der for Øieblikket opholder sig i Paris, have modtaget et Forslag, hvorefter hun vilde optræde 10 Gange ved Foreningens Forestillinger. Men, da de Fordringer, Jfr. Grahn har stillet, ere saa overdrevne (50 Louisd'or for hver Aften), at Foreningen umuligen kan indgaae derpaa, vil Tilbudet sandsynligviis ikke blive antaget. (Portes.)
Aarhuus Stifts-Tidende, 1844-07-08
Jdag Morges Kl. 7 kom de kjøbenhavnske Deeltagere i Festen paa Skamlingsbanken tilbage hertil med Dampskibet Christian den Ottende." Da Høiesteretsadvocat Lehmann, som var den Første der forlod Skibet, steeg ned i Baaden, hilsedes han af hele Selskabet med et tredobbelt Hurra. (Md.)
Aarhuus Stifts-Tidende, 1844-07-08
En ung Officier, som var admitteret ved den militaire Høiskole, men ikke kunde bestaae til anden Examen, har forleden skudt sig en Kugle for Panden, hjemme i hans Forældres Huus. En anden ung Officier er i en Duel bleven hugget saaledes ind i Underlivet, at han neppe vil kunne leve. (Md.)¬
Aarhuus Stifts-Tidende, 1844-07-08
- Den Jnspecteur ved en offentlig Stiftelse her i Staden, som nylig, paa Grund af visse Forhold til Stiftelsens Pigebørn, blev bortjaget, er senere funden hængt i en Kro ude i Sjælland. (Md.)
Aarhuus Stifts-Tidende, 1844-07-08
Forhenv. kongl. Skuespiller Kirchheiner er af Khvns Magistrat erklæret umyndig, og sat under Procurator d'Auchamps Værgemaal.
Aarhuus Stifts-Tidende, 1844-07-08
Jtzehoe, den 2den Juli. Overkrigsraadets Medlemmer ere nu atter komne hertil og have i Løverdags begyndt deres Forhandlinger. Man venter, at Dommen vil allerede i Morgen blive sendt til Kjøbenhavn. Publicationen vil, som det hedder, finde Sted i Rendsborg, hvorhen de Anklagede skulle transporteres herfra. – Efter Forlydende er herværende første Toldcontrolleur Carstensen bleven udnævnt til første Controlleur ved den Altona Kieler Jernbane, og hidtilv. anden Toldcontrolleur Ritmester v. Schoppeudnævnt til første, og Toldassistent Enking til anden Controlleur hersteds.
Aarhuus Stifts-Tidende, 1844-07-08
Rendsborg, den 1ste Juli. Natten imellem den 27de og 28de Junii ankom D. K. H. Prinds Frederik Ferdinand og høie Gemalinde hertil og stege af i Gjæstgivergaarden "Stadt Copenhagen."
Aarhuus Stifts-Tidende, 1844-07-08
Da de høie Reisende iagttage et strængt Jncognito (som Greve og Grevinde af Holstein) saa fandt ingen Høitideligheder Sted, og næste Dags Form, afreiste det høie Par til Louisenlund.
Aarhuus Stifts-Tidende, 1844-07-08
Den slesvigske Stænderforsamling. H. Neue Zeitung, anstiller sine Betragtninger over den betydelige Forandring, der vil finde Sted med Hensyn til Sammensætningen af næste slesvigske Stænderforsamlings Medlemmer, samt over Farven, der absolut maa blive den ene herskende. Det trøster deri med, at skulde Ulykken være, at Landinspecteur Tiedemann ikke skulde kunne vorde indkaldt fordi han staaer under Fiskalanklage, da vil en ligesindet Mand", Teglbrænderi-Eier Tommis give Møde i hans Sted. Sønderborgs Deputerede P. H. Lorenzen har Gud skee Lov resigneret og i hans Sted træder en Mand af Talenter, Kundskaber og Skarpsindighed og af afgjort tydsk Tendents, Overretsraad Esmarch i Slesvig.
Aarhuus Stifts-Tidende, 1844-07-08
Det er endvidere et stort Spørgsmaal, om Etatsraad Falck bliver Præsident igjen – han viste sig saa ubestemt i Anledning af Sprogstridighederne ; derimod hæver man Blikket til Luders og Gülich. Den Sidste var jo Vicepræsident i forrige Forsamling, og ledede, de Gange han fungerede, rask og bestemt. Hans Valg til Præstdent vilde antages for afgjort liberalt. At det liberale (!) Element overhovedet vil træde stærkere frem, antages med Sikkerhed; om dansk Farve kan der slet ikke være Tale. – Samme Avis melder, at den slesvigske Deputerede, Prindsen af Augustenborg, har resigneret.
Aarhuus Stifts-Tidende, 1844-07-08
Den jydske Stænderforsamling. Af Aalborg Avis, erfares, at den djærve Deputerede af Bondestanden, Jens Blach, skal i den forestaaende Stænderforsamling have isinde at fremkomme med et Forslag om Godseier-Privilegiernes Ophør, eft rdi de Betingelser og Værneforpligtelser, der i ældre Tider vare knyttede til disse, ikke længere ere tilstede. Et saadant Forslag vil neppe trænge igjennem, og synes ogsaa i alt Fald at træde Modstrid til det ved det Bestaaende Garanterede, men det vil desuagtet give Anledning til interessante Oplysninger &c.
Aarhuus Stifts-Tidende, 1844-07-08
Handels-Efterretninger. Den berømte Prof. Liebig i England yttrer om den saameget omtalte Guans (Fuglemog, at ved almindelig Anvendelse deraf vil Jndførselen af fremmed Korn til England blive ganske og aldeles overflødig." Dagen efter at Jernbanesagen havde været forhandlet i Aarhuus af de sammesteds forsamlede Deelegerede fra de forskjellige jydske Kjøbstæder, holdtes af de Handlende deriblandt et Møde, hvorved flere, Jyllands Handels- og industrielle Jnteresser vedkommende Gjenstande bleve bragte under Overveielse og Drøftning, og blev derved – ifølge A. Av. – eenstemmig antaget at fremsætte Forslag om, i Forening at petitionere Hs. M. Kongen, om muligt endnu gjennem den snart sammentrædende Stænderforsamling: om Adskillelsen af Handels og Fabrikanliggendernes Overbestyrelse fra Generaltoldkammeret og Oprettelsen af et særegent Departement eller Collegium for Handelens og Jndustriens Anliggender, hvori en med Handelsfaget practisk kyndig Mand maatte erholde Sæde, samt endvidere Oprettelsen af Handels kamre, der ved frivilligt Valg iblandt de Handlende skulde dannes i de forskjellige Kjøbstæder og høres naar Forandringer i Handels- eller Toldlovgivningen attraaedes, og som tillige selvstændigen kunde gjøre Forslag til Handelens og Jndustriens Fremme gjennem det overordnede selvstændige Handels-Collegium. Handelen og Jndustrien vilde da erholde en Repræsentation og et Organ franeden af sin egen Midte og en beskyttende Talsmand fraoven, hvilket Første den nu aldeles savner, og hvilket Sidste, ved de fiscale Jnteressers overveiende Fremtræden i Generaltoldkammeret og det kun svagt annecterede Commercecollegium, ikke mindre mangler sin selvstændige og fuldkomne Repræsentation i den høiere Administration, til Forebyggelse og Udjævning af de idelige Collisioner imellem Handelen og dens Raprorter til Toldvæsenet, som nu fortiden høre til det næsten uundgaaelige og danne en Hæmsko for Handelslivets større Udvikling. Endvidere besluttede man, at gjøre motiverende Jndstilling til Stænderne mod den Placat, der vil blive Samme forelagt om næsten ubegrændset Opkjøb og Handel med Landets Producter, der vilde blive til stor Præjudice for Kjøbstædernes Handelsberettigelse og kun tjene til almindelig Forkludring af Handelen og de Producter, der for samme blive Gjenstand.
Aarhuus Stifts-Tidende, 1844-07-08
Jernbane=Actierne vare nu atter stegne paa Hamborgs Børs, hvor de Roeskilde Jernbane-Actier vare i Fredags noterede til 104. J England er det atter flant med Kornhandelen, og det fornemmelig paa Grund af de gode Udsigter for Høsten dertillands.
Aarhuus Stifts-Tidende, 1844-07-08
Fallitter. Skomagersvend Andreas Olesen i Kjøbenhavn. – Farver Niels Petersen i Rudkjøbing. Kom Niels Nielsen i Nibe.
Aarhuus Stifts-Tidende, 1844-07-08
Befordringer og Afgang. Under 27de f. M. har Hs. M. i Naade og med Pension entl. Kammerraad Løve fra hans Embede som Controlleur ved den Sl. Holst. Hovedkasse i Rendsborg, og allern, besk. Fuldm. Busch i hans Sted til Controlleur. Under f. D. har Hs. M. allern. besk. Controlleur Westermann til Billet-Casserer ved det kgl. Theater.
Aarhuus Stifts-Tidende, 1844-07-08
Dødsfald. Cand med, & chirurgiæ P. J. Hostrup, forhenv. Silke= og Klædekr. Schreiber, Anton Bintzer (17 Aar), Emilie Hall, Alle i Kjøbenhavn. Jomfru Marie Frausing i Frederiksborg. Skolelærer Ortved i Valdbye. Wilhelm Thorup (20 Aar) i Ribe, faa Dage efter hans Moders, Professorinde Thorups Død. Fru Dørcker i Mariager. Mad. Severine Darling født Thaaning 123 Aar) paa Vesterskovgaard.
Aarhuus Stifts-Tidende, 1844-07-08
Copulerede. J Hörning Kirke den 5te Juli, Boghandler Niels Schmidt af Randers og Jfr. Giertrud Pind af Thustrup.
Aarhuus Stifts-Tidende, 1844-07-08
Reisende. Fra Kallundborg med Færgefartøiet Ørnen", Kammerjunker Borgermester Kofoed med Datter, Pastor Schnegelsberg, Proprietair Neergaard med Frue og Søster, Studios. juris Dessauer, Kbm. W. Møller, Frøken Dinesen, Handelsmand Frandsen, Fru Göttsche med Datter. Fra Aarhuus t. Kallundborg m. Færgefartøiet; Major v. Holck med Datter, Particulier Lyngbye, Jomfru Raabye, Schæfer Jllemann.
Aarhuus Stifts-Tidende, 1844-07-08
Med Dampskibet "Jris" til Kjøbenhavn: Ritmester v. Lichtenstein, Capt. v. Schepelern, Lieutn. v. Cetti, Kammerj. Lieutn. v. Lützau, Lieutenant C. v. Jessen, Kbm. Chr. Christensen, Pastor Napoleon Secher, Hr. R. Jahnsen med Datter, Consul N. Bay m. Frue, Hr. R. Karck, Guldsmed Vogelius, Handelsbet, Kjær, Md. K. Therchildsen, Farver Nitschke m. Kone og Svigerinde, Md. Matthiesen, Propr. v. Bracht og Rosborg, Dr. Berthelsen, Cand. juris Linstow, Frøken K. Holbeck, Mad. Bay, Frøken Estrup, Enkemad. Baumann, Mad. Dalgas, Student Poulsen, Hofforgylder Damborg, Ba germ. Hoge med Datter, Skræderm. Hoge, Adjunct Holbeck m. Barn og Amme, Dispacheur Wessely, Proprietairerne J. Petersen og P. Petersen, Kbm. A. Malling. m. Kone, Enkemad. Schmidt, Pastor Daue, Urtekr. Dau m. Kone, Brobr. Christensen, Kbm. Kroll, Garver Møller, Kbm. Rasmussen, Hr. P. Jversen, Propr. Fermann, Fabr. Classen, Hr. C. Colding, og endeel Dækspassagerer. Jalt 64 Passagerer, samt 34 Qvæghoveder og 8 Heste &c.
Aarhuus Stifts-Tidende, 1844-07-08
Bekjendtgjørelser. Fraværende Slægt og Venner underrettes herved om, at Herren igaar bortkaldte til et bedre Liv min inderlig elskede Hustrue, Dorothea Graae, født Suhr, i hendes 30te Aar. To Børn ventede hende hisset, og to Smaa ville med mig savne hende her. Marie=Magdalene Præstegaard, d. 4de Juli 1844. G. F. A. Graae.
Aarhuus Stifts-Tidende, 1844-07-08
At den til i Gaar berammede Generalforsamling i Selskabet Polyhymnia er bleven udsat til Onsdagen d. 10de dennes, Kl. 6 Aften, bekjendtgjöres herved for Selskabets Medlemmer. Aarhus, 4de Juli 1844. Directionen.
Aarhuus Stifts-Tidende, 1844-07-08
Skuespil i Skanderborg. Onsdagen den 10de Juli opføres: Paul Clifford, Skuespil i 2 Acter, og Ja, Vaudeville Monolog af Prof. J. L. Heiberg.
Aarhuus Stifts-Tidende, 1844-07-08
Næste Forestilling gives paa Søndag. J. Müller. Ved Raadstuesamlingen, hvorved Markens Udskiftning blev besluttet, blev det blandt Andet vedtaget, at Omkostningerne forskudsviis skulde udredes af Kæmnerkassen. Disse Omkostninger ere nu opgjorte og beløbe sig, efter Fradrag af de for Jords Afgivelse til den nye Hovedlandevet paa Amtstuen hævede 1947 2 1/4 68, til 3546 1/2 1, hvilket udgjør pr. Tønde Hartkorn 19 a 6. Den i Overeensstemmelse hermed, af Kæmneren opgjorte Beregning, som viser hvad enhver Lodseier har at betale, er nu henlagt i Magistratssalen paa Raadstuen i 3 Uger til behagelig Eftersyn, og anmodes de Vedkommende at indbetale deres Skyld paa Kæmnercontoiret inden 6 Uger, fra Dato. Aarhuus Raadstue, den 2den Juli 1844. Magistraten.
Aarhuus Stifts-Tidende, 1844-07-08
Græs og Klover paa flere Parceller i Embeds=Toften nær ved Vesterport agter Eieren der at sælge ved Auction den 10de Julii Eftermiddag Kl. 6.
Aarhuus Stifts-Tidende, 1844-07-08
Formedelst anden Bestemmelse lader Hr. Kirkesanger og Skolelærer Ølgaard i Hornstrup, den ham tilhørende Gaard i Assendrup By, Engum Sogn, stille til absolut Bortsalg, ved een eneste Auction, som, efter Overeenskomst med Auctionsdirecteuren, afholdes paa selve Gaarden Løverdagen den 27de Juli d. A., om Eftermiddagen Kl. 2 1/2 Gaarden ligger omtrent een Miil fra Veile Kjøbstad, i en særdeles skjøn og frugtbar Egn; Bygningerne ere gode og Stuehuset, som er Grundmuur, kan afgive Bopæl for en dannet Familie. Gaardens underliggende Eiendomme, skylde af circa 3 1/2 Tde Ager og Engs Hartkorn og noget over 2 Skpr. Skovskyld, Alt gl. Matricul; Jorderne ere af særdeles god Beskaffenhed og Skoven, der udgjør circa Tdr. Land, af god Bestand. Pengevilkaarene ville vorde favorable. Nærmere Oplysning erholdes, naar man personlig eller i portofrie Breve henvender sig enten til Undertegnede eller Bestyreren af Gaarden Hr. Jacobsen, der tillige paaviser Eiendommen. Ogsaa kan Salg skee underhaanden, naar man melder sig 8 Dage forinden Auctionen, hvorved absolut Bortsalg som meldt vil finde Sted, og hvorefter endeel Besætning og Løsøre vil blive solgt. Veile, den 6te Juli 1844. Anchersen, Cancellieraad og Procurator.
Aarhuus Stifts-Tidende, 1844-07-08
Mandagen den 15de Juli førstkommende, Klokken 10 Formiddag, lader Jens Bærenzens Enke i hendes forhen eiende Gaard i Wedslet, formedelst dens Bortsalg, ved Auction, bortsælge 4 Heste, 3 Køer, 2 Qvier, en Kalv, 12 Faarhøveder, en Vogn, en Seng, nogle Sengeklæder, samt noget Ind- og Udboe. Lysthavende indbydes. Woer og Nim Herreders Contoir i Horsens, den 4de Juli 1844. Bernth.
Aarhuus Stifts-Tidende, 1844-07-08
Onsdagen den 23de Juli førstkommende, Klokken 10 Formiddag, bliver efter Reqvisition fra Vedkommende, paa Øen Endelave afholdt Auction over det paa Svane grunden ved bemeldte Øe strandede Jagtskib Ane Cathrine", drægtig 8 1/2 Commercelæster, hjemmehørende i Flensborg, samt over de derfra bjergede Gjenstande, bestaaende af forskjelligt Tougværk, 1 Storseil, 1 Stagfok, 1 Klyver, 1 Jager og Spildom, nogle Stkr. Jernkjettinger, Blokke, med mere Skibsredskab. Hvilket herved bekjendtgjøres. Woer og Nim Herreders Contoir i Horsens, den 6te Juli 1844. Bernth.
Aarhuus Stifts-Tidende, 1844-07-08
Mandagen den 15de Juli førstkommende, fra Kl. 9 Formiddag, og følgende Dage, bortsælges ved Auction paa Skibsbyggerværftet "Larsens Plads kaldet, en stor Deel afgangne Skibsbygger og Ridder Lars Larsens Bo tilhørende Materialier og Jnventariesager, bestaaende af stort Egetømmer, Egeknæer, Egerettømmer, Egekrumknæer, Egebjelker, To. Planker, større og mindre Jolletømmer og Knæer, Bogeplanker, Fyrrebjelker, Do. Planker, Do. Udskaller, forskjellige Brædder, flere Bunker, med Forstøttningstømmer, gamle Roer, Do. Aarer, Rund holter, m. m., Baadshagstager, Aarer, Haandspager, Do. Træer, Bøgekjoltræer, et Mastetræe, et Bougsprødtræe, Spirer, Sparer, Affald af Egetømmer og Planke-Ender, Egeklodser, Ege- og Fyrrenagler, Kiler, Nagleproppe, Spigerproppe, forskjelligt gammelt Tougværk, 35 Skp. pludset Værk, Tjære, Beeg, Harpix, tyk Terpentin, ostindisk Kit, Koste, Beegpapir, Kobberplader, Dr. Bolte, gammelt Kobber, Kobber- og Metalsom, Metalklammer, Do. Roersom, Do. Klinkeringe, Do. Skruer, Do. Skiver, en Do. Haubits i Jerngaffel, en Do. Klokke, en Do. Roerhage og Do. Lykke, gammelt Metal, Jernspiger og Som, Forhudnings- og Skibs, med flere Spiger, Rund kopper, Bly, nyt Bolte- og Stangjern, Jernluger, Kanoner, Ankerstokringe, Ankere, Drægge, gl. Smede- og Støbejern, Mudderspande, Lodder, Geværer, Koebeen, en Jernkabys, Langskjær og andre Sauge, Compasse, Skiver, Jern=Pakhuuslemme, Balancer og Skaaler, gamle og kasserede Redskaber &c. &c., en Beegpram med indmurede Jernkjedler, et Sugeværk, en Balliesprøite. Kjædepomper, Gieløbere, Gieblokke, Tallie m. fl. Blokke, Jernslag til Rambukke, Kjølhalerflaader, Boltemaskiner, Jernbukke, Skraastøtter, Opgange, Hanefodskjettinger, Do. Bolte, Donkrafte, Saugskjærkran med Blok, Slagpomper, Gang spil, Jseredskaber, forskjellige Bukke, Beegryder, Slidskener til Beddinge, Klapkjøller m.m., saa og 3 Skriverpulte, forsk. Stole, Borde, Skabe, Stueuhre, Speile, en lille tiltaklet Fregat, Modeller, Flage, Skilderier, Bøger, og Tegninger, m. m., samt endelig endeel Smedeværktøi, af Ambolte, Blæsebælge, Hammere, Dorne, Skruestik, Tænger, Snitjern, Boer, Balance, Kause, 2 Stkr. 15 Lis punds Bismere uden Lodder, Bredbiil, m. m. Betalingen erlægges til Boets Curator Procurator Petersen, boende i Compagnistræde Nr 70, hvor, saavelsom paa Contoiret paa Larsens Plads, de trykte Fortegnelser erholdes for 8 5 Stykket. Det, der skal sælges, er til Eftersyn hver Sognedag.
Aarhuus Stifts-Tidende, 1844-07-08
Ved en inden Aarhuus Kjøbstads Politiret den 29de Mai sidstl., i en Sag anlagt af Styrmand Lars Nielsen paa sin Kones Vegne, imod Toldbetjent Nergers Datter: Theodora, betræffende verbale Jnjurier, afsagt Dom, er kjendt for Ret: "De af indstævnte Toldbetjent Nergers Datter Theodora, under nærværende Sag omhandlede, mod Styrmand Lars Nielsens Kone brugte fornærmelige Udladelser, bør, som ubeføiede, at være døde og magtesløse, saaledes at de ikke skal komme Sidstnævnte til Skade paa Ære, Navn og Rygte i nogen Maade, og bør hun i den Anledning til Aarhuus Kjøbstads Fattigkasse bøde 5 3 Sølv. Sagens Omkostninger erstatter Jndklagede til Klageren med 4 3 Sølv. At efterkommes inden 3de Solemærker efter denne Doms lovlige Forkyndelse under Adfærd efter Loven." Hvilket jeg herved tillader mig at bringe til offentlig Kundskab. Aarhuus, den 6te Juli 1844. Lars Nielsen, Styrmand.
Aarhuus Stifts-Tidende, 1844-07-08
Dampskibet Koniginn Caroline Amalie, Capt. P. Jordt, afgaaer fra Kjöbenhavn til Aarhus Onsdagen den 10de Juli, Kl. 5 Morgen, fra Aarhus til Kjöbenhavn Torsdagen d. 11te Juli, Kl. 5 Morgen, medtagende Passagerer. Indskrivningen skeer hos J. H. Agerup. Aarhus, d. 6te Juli 1844. ved Aaen.
Aarhuus Stifts-Tidende, 1844-07-08
Dampskibet "Iris" Capt. P. E. Sletting, K. M. ankommer hertil fra Kjöbenhavn Löverdagen den 13de og afgaaer igjen til Kjöbenhavn Mandagen den 15de Juli om Morgenen Kl. 6, medtagende Passagerer, Stykgods og Kreaturer. Man behage at henvende sig til Aarhus, 7de Juli 1844. A. Thomsen, Mægler.
Aarhuus Stifts-Tidende, 1844-07-08
J min Fraværelse ved Stænderforsamlingen i Viborg er min Fuldmægtig, T. Kier, overdraget Besørgelsen af mine Forretninger som Sagfører og som Kæmner, til hvem Vedkommende altsaa vilde behage at henvende dem. Aarhuus, den 8de Juli 1844. Nielsen.
Aarhuus Stifts-Tidende, 1844-07-08
Engelske Høstleer, ere nylig arriverede, hvilket tjener til behagelig Efterretning for de af mine ærede Lunder, der paa samme saavel i Dousin som Stykkeviis have gjort Bestillinger. F. C. Döcker. Parapluier af Cambringe og Silke, et Parti Stokke, hvoriblandt Tivoli Stokke, med flere nye Sorter, F. C. Döcker. ere nylig arriverede.
Aarhuus Stifts-Tidende, 1844-07-08
Endeel Pakkasser & Foustager faaes for billig F. C. Döcker. Priis hos 112 3 10 Sølv af Umyndiges Midler under Marselisborg Godses Overformynderie ere strax eller til 11te Decbr. Termin næstkommende at erholde imod anordningsmæssig Sikkerhed. De som maatte attraae disse Midler anmodes at henvende sig til Godsforvalter Brasch i Aarhuus.
Aarhuus Stifts-Tidende, 1844-07-08
De Leiligheder ved Mindet som for Tiden beboes af dHrr. Lieutn. v. Lautrup og Skibsfører Olsen, ere til næste Flyttetid at erholde tilleie, enten særskilte eller samlede. Man behage derom at henvende sig til Overkrigscommissair Elmquist.
Aarhuus Stifts-Tidende, 1844-07-08
Steen-Kalk kan faaes ved Aarhuus Teglværk Mandag og Tirsdag, C. Langbaile. den 15de og 16de Juli.
Aarhuus Stifts-Tidende, 1844-07-08
Skipper C. Basse afseiler snarest muligt til Kjøbenhavn, og medtager Fragtgods og Passagerer. Tjenerpladsen paa Steensballegaard er besat.
Aarhuus Stifts-Tidende, 1844-07-10
No 123. Onsdagen. den 10de Juli. Den til Forsendelse Brevposterne. Kongelig allernaadigst alene privilegerede Aarhus Stifts-Tidende. Redigeres og udgives 4 Gange ugentlig af Overkrigscommissair A. F. Elmquist.